Spautdrüs

Eng Spautdrüs oder Speicheldrüs (lat.: glandula salivaria) ass eng exokrin Drüs bei ville Wierbeldéieren. Si produzéiert de Spaut.

D'Mamendéieren, dorënner de Mënsch, hunn dräi grouss Spautdrüsen, déi et jee zweemol gëtt: 
 d'Ouerespautdrüs (glandula parotidea oder glandula parotis),
 d'Spautdrüs vum ënneschte Gebéck (glandula submandibularis beim Mënsch a glandula mandibularis bei den Déieren),
 an d'Spautdrüs ënnert der Zong (glandula sublingualis).

Déi grouss Spautdrüse sinn eegestänneg Organer mat eegener Begrenzung.DocCheck Flexikon: Speicheldrüse

Donieft ginn nach vill kleng Spautdrüsen, déi reegelméisseg iwwer d'Schläimhaut vun der Mondhiel an der Strass verdeelt sinn. De Mënsch huet där jee no Quell tëscht 500 an 1.000.Universitätsklinikum Jena: Klinik für Hals-, Nasen- und Ohrenheilkunde / Schlagwörter / Speicheldrüsentumoren / SpeicheldrüsenMedizinische Hochschule Hannover: Kopfspeicheldrüsen Si ginn no hirer Lag bezeechent, zum Beispill d'Lëpsendrüsen (glandulae labiales) oder d'Drüse vum Gomm (glandulae palatinae).

Verschidden Aarte vun Erkrankunge betreffen d'Speicheldrüsen: eng Feelfunktioun, Spautdrüsesteng, Infektiounen a Schwellungen. Faktoren, déi dozou féieren, sinn ënner anerem rheumatoid Arthritt, HIV, Lupus, an d'Anhuele vu Medikamenter wéi Antidepressiva, Antihistaminiquen, Antipsychotika, Medikamenter géint d'Parkinson-Krankheet a Berouegungsmëttel. Och eng Chemotherapie, d'Bestralung vum Kapp an Hals oder Radiotherapie bei Schilddrüsekriibs kann zu enger reduzéierter Spautproduktioun féierenMDS Manuals: Erkrankungen der Speicheldrüsen vum Alan G. Cheng (Iwwerpréift: Mee 2022).

 Um Spaweck 

Kategorie:Verdauungsapparat
Kategorie:Organer
Kategorie:Kapp